— У стварэнні сапраўднага сучаснага адукацыйнага асяроддзя асаблівая роля адводзіцца прафесійнай ідэі, якая, безумоўна, павінна нарадзіцца з такіх працэсаў, як аналіз навуковых пошукаў у сучаснай педагогіцы. На сённяшні дзень 8 устаноў агульнай сярэдняй адукацыі горада з 21 паспяхова працуюць у рэчышчы ператварэння сучаснай навукі ў адукацыйную практыку. Аналіз паказчыкаў выніковасці ўстаноў па якасці адукацыі даказвае, што ўкараненне інавацыйных працэсаў з’яўляецца гарантам стабільнасці агульнага поспеху, бо менавіта гэтыя ўстановы ўслаўляюць горад і на алімпіядах усіх узроўняў, і па паказчыках ЦТ.